b'\n_START_ARTICLE_\n\xc4\x8crno jezero, Pohorje\n_START_SECTION_\nNastanek jezera\n_START_PARAGRAPH_\n\xc4\x8crno jezero je umetno \xe2\x80\x93 za zajezitev vode (akumulacija), ki je zagotavljala splavlanje hlodovine v dolino po t. i. dr\xc4\x8dah. Na dnu tega jezera so se leta in leta nabirali organski odpadki odmrlih rastlin in \xc5\xbeivali ter s\xc4\x8dasoma ustvarili debelo plast mulja, ki je temne, takoreko\xc4\x8d \xc4\x8drne barve. Jezero je zato na pogled, kot bi bilo polno \xc4\x8drnila, \xc4\x8deprav je voda kristalno \xc4\x8dista. V jezeru je precej rib._NEWLINE_Razen z ene strani jezero vztrajno zara\xc5\xa1\xc4\x8dajo alge in mo\xc4\x8dvirsko rastlinje, zato ga vsake toliko \xc4\x8dasa izpraznijo in o\xc4\x8distijo._NEWLINE_Glede nastanka jezera je spleteno veliko \xc4\x8dudovitih ljudskih pripovedk, ki pomenijo dragoceno etnolo\xc5\xa1ko in kulturno dedi\xc5\xa1\xc4\x8dino, specifi\xc4\x8dno za ta del Pohorja.\n_START_SECTION_\nNaravni rezervat\n_START_PARAGRAPH_\nObmo\xc4\x8dje \xc4\x8crnega jezera je zaradi edinstvenega ekosistema visokih \xc5\xa1otnih barij zavarovano in pri ogledu velja poseben naravovarstveni re\xc5\xbeim, prepovedano je kampiranje in kurjenje odprtega ognja.\n_START_SECTION_\nJezerska vegetacija\n_START_PARAGRAPH_\nJezerska vegetacija je znatno revnej\xc5\xa1a kot je na podobnih tipih rasti\xc5\xa1\xc4\x8da v Sloveniji. Tvorijo jo sestoji vodne preslice (Equisetum fluviatile) in \xc5\xa1otnih mahov (Sphagnum cuspidatum, Sphagnum fallax). Je edino znano rasti\xc5\xa1\xc4\x8de vrste \xc5\xa1otnega maha Spaghum riparium v Sloveniji. Pora\xc5\xa1\xc4\x8da \xc5\xa1irok in polo\xc5\xbeen obre\xc5\xbeni predel s plitvo povr\xc5\xa1insko vodo.'